นิชชิง (จังหวัดไอจิ)

นิชชิง () เป็นนครที่ตั้งอยู่ทางตอนกลางของจังหวัดไอจิ ประเทศญี่ปุ่น มีขนาดพื้นที่ทั้งสิ้น   นครนิชชิงมีจำนวนประชากรประมาณ 92,917 คน และมีความหนาแน่นของประชากร 2,662 คนต่อตารางกิโลเมตร

ภูมิศาสตร์ 
นิชชิงตั้งอยู่บนที่ราบทางตอนกลางของจังหวัดไอจิ และมีอาณาเขตทางทิศตะวันตกติดกับนครนาโงยะ

อาณาเขตติดต่อ 
นครนิชชิงมีอาณาเขตติดต่อกับเทศบาลข้างเคียงดังต่อไปนี้
 
 นครนาโงยะ (เขตมิโดริ, เขตเท็มปากุ, เขตเมโต)
 นครโทโยตะ
 นครมิโยชิ
 นครนางากูเตะ
 เมืองโทโง

ภูมิอากาศ 
นิชชิงมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในนิชชิงอยู่ที่ 15.7 °C ปริมาณน้ำฝนเฉลี่ยทั้งปีอยู่ที่ 1,603 มิลลิเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 28.0 °C และต่ำสุดในเดือนมกราคมที่ประมาณ 4.1 °C

ประชากร 
จากข้อมูลการสำรวจสำมะโนประชากรของญี่ปุ่น จำนวนประชากรของนิชชิงเพิ่มขึ้นอย่างรวดเร็วในช่วง 50 ปีที่ผ่านมา

ประวัติศาสตร์ 
เมื่อมีการประกาศใช้ระบบเทศบาลเมื่อวันที่ 1 ตุลาคม ค.ศ. 1889 ได้มีการจัดตั้งเทศบาลหมู่บ้านต่าง ๆ ในอำเภอไอจิ จังหวัดไอจิ ได้แก่ อิวาซากิ ชิโรยามะ และคางูยามะ หมู่บ้านทั้งสามได้ควบรวมกันเมื่อวันที่ 10 พฤษภาคม ค.ศ. 1906 เพื่อจัดตั้งเป็นเทศบาลหมู่บ้านนิชชิง ตั้งชื่อตามเรือลาดตระเวนของกองทัพเรือจักรวรรดิญี่ปุ่น ซึ่งมีชื่อเสียงในช่วงสงครามรัสเซีย-ญี่ปุ่น

เทศบาลหมู่บ้านนิชชิงได้รับการยกฐานะเป็นเทศบาลเมืองเมื่อวันที่ 1 มกราคม ค.ศ. 1951 และยกฐานะเป็นเทศบาลนครเมื่อวันที่ 1 ตุลาคม ค.ศ. 1994

การเมืองการปกครอง 

นิชชิงมีรูปแบบการปกครองแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานิติบัญญัติของนครซึ่งเป็นระบบสภาเดียวที่มีสมาชิก 20 คน ในการเมืองระดับจังหวัด นครนิชชิงเป็นเขตเลือกตั้งที่ให้สมาชิกสภาจังหวัดไอจิจำนวน 2 คน และในแง่ของการเมืองระดับชาติ นครนิชชิงเป็นส่วนหนึ่งของเขตเลือกตั้งไอจิที่ 7 ในการเลือกตั้งสภาล่างของสภานิติบัญญัติแห่งชาติญี่ปุ่น

เมืองพี่น้อง 
  โอเวนสโบโร (Owensboro) รัฐเคนทักกี สหรัฐ (ตั้งแต่ 4 เมษายน ค.ศ. 2007)
  คิโซะ จังหวัดนางาโนะ (ตั้งแต่ 12 เมษายน ค.ศ. 1992)
  ชิมะ จังหวัดมิเอะ (ตั้งแต่ 26 กันยายน ค.ศ. 2014)

โรงเรียน

มหาวิทยาลัยเอกชน 

 มหาวิทยาลัยไอจิกากูอิง () วิทยาเขตนิชชิง
 มหาวิทยาลัยไอจิโทโฮ () วิทยาเขตนิชชิง
 มหาวิทยาลัยศิลปะและวิทยาศาสตร์นาโงยะ ()
 มหาวิทยาลัยการค้าและธุรกิจนาโงยะ ()
 มหาวิทยาลัยภาษาต่างประเทศนาโงยะ ()
 มหาวิทยาลัยซูงิยามะโจงากูเอ็ง () วิทยาเขตนิชชิง
 มหาวิทยาลัยเมโจ () วิทยาเขตนิชชิง

โรงเรียนประถมและมัธยม 
นิชชิงมีโรงเรียนที่สังกัดเทศบาลนคร ได้แก่ โรงเรียนประถม 9 แห่ง และโรงเรียนมัธยมต้น 4 แห่ง และโรงเรียนที่สังกัดคณะกรรมการการศึกษาจังหวัดไอจิ ได้แก่ โรงเรียนมัธยมปลาย 2 แห่ง และยังมีโรงเรียนมัธยมปลายเอกชนอีก 1 แห่ง

การขนส่ง

รถไฟ 
 สายธรรมดา
  รถไฟเมเต็ตสึ
 สายโทโยตะ (สถานี: –  –  –  –)
 รถไฟใต้ดิน
  รถไฟใต้ดินเทศบาลนครนาโงยะ
 สายสึรูไม (สถานี: – )

ถนน 
 ทางด่วน
  ทางด่วนโทเม
  ทางด่วนนาโงยะ-เซโตะ

 ทางหลวงแผ่นดิน

สิ่งที่น่าสนใจในท้องถิ่น

แหล่งท่องเที่ยวทางประวัติศาสตร์ 
 ซากปราสาทอิวาซากิ ()
 วัดเมียวเซ็นจิ ()
 ศาลเจ้าฮากูซังงุ ()
 อดีตบ้านพักของครอบครัวอิจิกาวะ ()

สวนสาธารณะ 
 หนองไอจิ ()
 ฟาร์มปศุสัตว์ไอจิ ()
 สวนโกชิกิเอ็ง ()

พิพิธภัณฑ์ 
 พิพิธภัณฑ์ศิลปะมาสโปร (Maspro Art Museum, )
 พิพิธภัณฑ์รถรางและรถไฟใต้ดินเทศบาลนครนาโกยะ ()

อ้างอิง

แหล่งข้อมูลอื่น 

  

นครในจังหวัดไอจิ